EkBass/fiwiki-20250220-pages-articles huggingface dataset:
Polyfagia

Polyfagia eli hyperfagia tarkoittaa liiallista ruokahalua ja näläntunnetta. Nälkä kasvaa normaalisti fyysisen rasituksen myötä, mutta polyfagian taustalla voi olla psykiatrinen tai somaattinen patologia. Polyfagia on esimerkiksi yksi diabeteksen kolmesta tyyppioireesta polydipsian ja polyurian ohella, mutta voi johtua myös monista muista ongelmista.Polyphagia – Increased Appetite Diabetes.co.uk 15.1.2019, viitattu 18.8.2023 Hoitamattomassa tai huonossa hoitotasapainossa olevassa diabeteksessa esiintyy hyperglykemiaa, jossa keho ei onnistu muuttamaan syötyä ruokaa energiaksi. Tämä energian puutos voi aiheuttaa polyfagian. Jos diabeetikolla on polyfagia, nälän tunne ei poistu syömisen myötä, koska syöminen kasvattaa veren glukoositasoa entisestään. Kuitenkin myös hypoglykemia voi aiheuttaa ruoan tarpeen ja nälän kasvun. Jos polyfagia ei liity diabetekseen, taustalla voi olla psyykkisiä tekijöitä, kuten stressi, masennus, ahdistuneisuushäiriö, bulimia tai ahmintahäiriö. Myös esimerkiksi hypertyreoosi, kuukautisia edeltävä oireyhtymä, kortikosteroidit tai muut lääkkeet, Kleine–Levinin oireyhtymä ja Prader–Willin oireyhtymä voivat aiheuttaa polyfagian. == Lähteet == Luokka:Oireet Luokka:Diabetes
Rugby kesäolympialaisissa 2024

Rugbyssa kilpailtiin Pariisin 2024 kesäolympialaisissa 7. kerran olympialaisten historiassa. Turnaus pelattiin Stade de Francella 24.–30. heinäkuuta 2024, ja kumpaankin turnaukseen osallistui 12 joukkuetta. Rugby pelattiin rugby-7-muodossa. Naisten turnauksen voitti Uusi-Seelanti ja miesten turnauksen isäntämaa Ranska. ==Mitaliyhteenveto== Miehet tiedot Naiset tiedot ==Mitalitaulukko== 1\. 1 0 0 1 1\. 1 0 0 1 3\. 0 1 0 1 3\. 0 1 0 1 5\. 0 0 1 1 5\. 0 0 1 1 Yhteensä 2 2 2 6 ==Lähteet== *
Acanthosis nigricans

Acanthosis nigricans eli taivetummuus on ihon kuiva, tumma paksuuntuma, joka yleensä esiintyy kainalossa, kaulalla, niskassa tai nivusissa. Mahdollista on kuitenkin esiintyminen missä tahansa. Usein muutos kehittyy vähitellen ilman muita oireita. Joskus iho voi olla muutoksen yhteydessä kutiava.Acanthosis nigricans National Health Service, viitattu 18.8.2023 Acanthosis nigricansin yleisin syy on huomattava ylipaino. Acanthosis nigricans voi liittyä myös tyypin 2 diabetekseen, Cushingin oireyhtymään, munasarjojen monirakkulaoireyhtymään, hypotyreoosiin ja joihinkin lääkkeisiin. Harvinaisempia syitä ovat perinnöllinen mutaatio ja syöpätauti (tavallisimmin mahasyöpä). Acanthosis nigricans on mahdollinen myös henkilöillä, joilla ei ole mitään taustapatologiaa. Tämä on muita yleisempää niillä, joilla on tumma tai musta iho. Acanthosis nigricans parantuu yleensä itsestään sen taustalla olevan syyn hoidon myötä. == Lähteet == Luokka:Oireet Luokka:Ihotaudit
Jacob Stang

Hans Georg Jacob Stang (17. marraskuuta 1830 Nannestad – 1. maaliskuuta 1907) oli norjalainen juristi ja Moderate Venstre -puolueen poliitikko. Hän toimi Norjan sisäministerinä vuosina 1885–1886, oikeusministerinä 1887–1888 ja pääministerinä Tukholmassa 1888–1889. Stangin poika oli upseeri ja poliitikko Georg Stang. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Vuonna 1830 syntyneet Luokka:Vuonna 1907 kuolleet
Knarvik

Knarvik on Norjassa Alverin kunnassa sijaitseva taajama ja kunnan hallinnollinen keskus. Sen pinta-ala on 3,9 neliökilometriä ja asukasluku 6 481 vuonna 2022. ==Media== Paikallislehtien Nordhordland ja Strilen toimitukset sijaitsevat Knarvikissa. ==Lähteet== ==Aiheesta muualla== Luokka:Alver Luokka:Norjan taajamat
Latresne

Latresne on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 11 kilometriä Bordeaux’n kaupungista kaakkoon. pienoiskuva|vasen|Saint-Aubinin kirkko Lähellä kunnan keskustaa oleva Saint-Aubinin kirkko on rakennettu 1500- ja 1700-luvuilla. Kirkko on historiallinen monumentti. Aivan keskustassa on 1800-luvulla rakennettu Saint-Josephin kappeli. Siitä ei koskaan tullut kunnan pääkirkkoa. Vuonna 1971 siitä tehtiin vanhusten palveluasunto, mikä lopetti toimintansa vuonna 2010. Kappeli laitettiin myyntiin, mutta kunta ei sitä halunnut ostaa. Kunnan luontonähtävyyksiä on Garonne-joessa oleva saari Île d'Arcins. Saari on kaksi kilometriä pitkä, ja se on avoinna yleisölle. Saarella on yli 400 puu- ja kasvilajia, kuten viikunapuu, jättiläisbambu ja sypressi. Ne luovat viidakon tunnelmaa saarelle. Eläimistä siellä elävät haikarat, kauriit ja villisiat. ==Lähteet== ==Aiheesta muualla== Luokka:Gironden kunnat
Sitrullinemia

Sitrullinemia on autosomissa peittyvästi periytyvä ureakierron häiriö, jossa ammoniakkia ja muita myrkkyjä kertyy vereen.Citrullinemia MedlinePlus Genetics, viitattu 18.8.2023 Sairauden oireet johtuvat arginiinimeripihkahapposyntetaasin puutoksesta.Anna Siitonen, Matti K. Salo, Perinnölliset ureakiertotaudit Suomessa Duodecim 2004, viitattu 18.8.2023 == Tautimuodot ja oireet == Sitrullinemiasta tunnetaan yleisempi tyypin I tautimuoto ja harvinaisempi tyypin II tautimuoto. Tyypin I sitrullinemia alkaa yleensä oireilla potilaan ensimmäisinä elinpäivinä. Oireita ovat vaikeutuva letargisuus, ruokkimisvaikeudet, oksentelu, kouristelu ja tajunnan menetys. Osalle sairastuneista kehittyy vakava maksan toimintahäiriö. Harvinaisemmissa tapauksissa tyypin I sitrullinemia ilmenee lievempänä muotona, joka saattaa kehittyä myöhemmin lapsuusiällä tai jopa aikuisuudessa. Näissä tapauksissa oireina voi esiintyä letargisuuden lisäksi voimakkaita päänsärkyjä, pälvisokeutta ja ataksiaa. Tyypin II sitrullinemian oireisiin kuuluvat sekavuus, levottomuus, muistinmenetys, käytöshäiriöt, kouristelu ja kooma. Yleensä tyypin II sitrullinemian oireet alkavat aikuisiällä. Niihin voi liittyä jokin laukaiseva tekijä, kuten tietty lääke, infektio, alkoholinkäyttö tai leikkaus. Joskus tyypin II sitrullinemia kehittyy henkilölle, jolla on ollut vastasyntyneen maksansisäinen kolestaasi. Vaikka kolestaasin oireet näyttäisivät parantuneen, myöhemmin varhaislapsuuden aikana voi ilmetä kasvuviivästymää, äärimmäistä väsymystä ja dyslipidemiaa. Vuosia tai jopa vuosikymmeniä myöhemmin voivat kehittyä aikuisten tyypin II sitrullinemian tyyppioireet. == Yleisyys, syyt ja sairaudet == Kansainvälisellä tasolla noin yhdellä ihmisellä 57 000:sta ilmenee tyypin I sitrullinemia. Tyypin II sitrullinemiaa esiintyy varsinkin japanilaisen väestön keskuudessa. Japanissa esiintyvyys on arviolta 1/100 000–230 000\. Tapauksia on kuitenkin kuvattu myös muissa väestöissä. Ureakiertotautien ryhmässä sitrullinemia on harvinaisempi kuin ornitiinitranskarbamylaasin puutos. Se on kuitenkin yleisempi kuin CPS-puutos, ASAuria ja arginaasin puutos. Suomessa sitrullinemia on katsottu kansainvälistä tasoa harvinaisemmaksi. Geenin ASS1 mutaatiot aiheuttavat tyypin I sitrullinemiaa vähentämällä arginiinimeripihkahapposyntetaasin entsyymiaktiivisuutta, jolloin ureakierto häiriytyy ja myrkkyjä kertyy verenkiertoon. Ammoniakki on myrkyllistä erityisesti hermostolle, mikä johtaa neurologisiin oireisiin. Geenin SLC25A13 muutokset aiheuttavat tyypin II sitrullinemian myös niissä tapauksissa, joissa tauti on alkanut varhaisena kolestaasina. Nämä mutaatiot yleensä estävät soluja tuottamasta lainkaan toimivaa sitrulliinia. Sitrullinemiaa sairastavien hengen pelastaminen on osoittautunut usein vaikeaksi. == Lähteet == Luokka:Perinnölliset sairaudet Luokka:Aineenvaihduntasairaudet
Koiviston koulu

Koiviston koulu on Äänekosken Koivistonkylässä toimiva peruskoulun alakoulu (luokka-asteet 1–6). Vuonna 2022 koulua kävi 75 perusasteen opiskelijaa. Koiviston vanha puukoulu on vuodelta 1915. Sen pihapiiriin nousi kivikoulu 1961. Sisäilmaongelmien vuoksi vanhaa puukoulua kunnostettiin, kivikoulu purettiin 2010-luvun jälkipuolella ja kyläkoulun jatkamisesta päätettiin. Vuonna 2019 kivikoulun paikalle valmistui uusi hirsinen koulurakennus. Ennen uuden puukoulun valmistumista osa opetuksesta annettiin yli kahden vuoden ajan väistötiloina toimineessa parakkikoulussa. Koulun vieressä on toiminut päiväkoti, jolle rakennetaan uudisrakennus (kesäkuusta 2023 alkaen). Koiviston koulussa annetaan myös esiopetusta alueen lapsille. ==Lähteet== ==Aiheesta muualla== * Äänekoskella on Suomen reiluin luokka: ”Meidän koulussa on parasta se, että se on niin pieni ja kaikki tuntevat toisensa (21.12.2021) (aksa.fi) * Koiviston kouluun liittyviä artikkeleita / ÄKS eli Äänekosken kaupunkisanomat (aksa.fi) Luokka:Äänekosken rakennukset ja rakennelmat Luokka:Suomen peruskoulut Luokka:Äänekosken oppilaitokset
Norsunluurannikon ralli 1980

Norsunluurannikon ralli 1980 (viralliselta nimeltään 12. Rallye Côte d'Ivoire) oli rallin maailmanmestaruussarjan kilpailu kaudella 1980. Kilpailu järjestettiin 9.-14\. joulukuuta 1980. Kilpailu oli kauden viimeinen. Kilpailu ajettiin avoimilla tieosuuksilla, joilla oli 62 aikatarkastuspistettä. Reitin kokonaispituus oli . Kilpailu kuului sekä kuljettajien että valmistajien maailmanmestaruussarjaan vuonna 1980. Kilpailuun lähti 52 osallistujaa, joista 11 pääsi maaliin. == Tulokset == Sija Kuljettaja Kartanlukija Auto Aika Ero 1 Björn Waldegård Hans Thorszelius Mercedes-Benz 500 SLC 2:36.00 0.0 2\. Jorge Recalde Nestor Straimel Mercedes-Benz 500 SLC 3:47.00 +1:11.00 3\. Alain Ambrosino Jean-Robert Bureau Peugeot 504 V6 Coupe 5:17.00 +2:41.00 4\. Samir Assef Gilbert Fourcade Toyota Celica 5:38.00 +3:02.00 5\. Vic Preston Jr Claes Billstam Mercedes-Benz 500 SLC 5:43.00 +3:07.00 6\. Sandro Munari Jacques Jaubert Fiat 131 Abarth 6:16.00 +3:40.00 7\. Per Eklund Hans Sylvan Toyota Celica 7:55.00 +5:19.00 8\. Jean-Claude Lefèbvre Christian Delferrier Peugeot 504 V6 Coupe 8:25.00 +5:49.00 9\. Jean-François Vincens Solange Vincens Mitsubishi Lancer 12:59.00 +10:23.00 10\. Naguib Saad Francois Dromard Datsun 160J 14:46.00 +12:10.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1980 Luokka:Norsunluurannikon ralli
Marta Lucía Ramírez

Marta Lucía Ramírez Blanco (s. 4. heinäkuuta 1954) on kolumbialainen lakimies ja poliitikko, joka toimi Kolumbian varapresidenttinä vuosina 2018–2022. Hän toimi myös Kolumbian ulkoministerinä. Vuonna 2018 Ramírezista tuli ensimmäinen nainen, joka valittiin Kolumbian varapresidentiksi, ja hän juoksi lipulla Iván Duquen kanssa. Vuonna 2021 hänen edeltäjänsä Claudia Blumin erottua presidentti Iván Duque julisti hänet kansleriksi. ==Lähteet== Luokka:Kolumbialaiset poliitikot Luokka:Kolumbian varapresidentit Luokka:Vuonna 1954 syntyneet Luokka:Elävät henkilöt
Miguel Antonio Caro

Miguel Antonio Caro Tovar (alk. Miguel Antonio José Zoilo Cayetano Andrés Avelino de las Mercedes, 10. marraskuuta 1845-5. elokuuta 1909) oli kolumbialainen tutkija, runoilija, toimittaja, filosofi, puhuja, filologi, lakimies ja poliitikko.Arismendi Posada, Ignacio; Gobernantes Colombianos, trans. Colombian Presidents; Interprint Editors Ltd., Italgraf, Segunda Edición; p. 74; Bogotá, Colombia; 1983Staff report (August 7, 1909). Miguel Antonio Caro Dead. New York Times Hän toimi Kolumbian varapresidenttinä 1892-1894 ja Kolumbian presidenttinä 1894-1898. == Lähteet == Luokka:Kolumbian presidentit Luokka:Kolumbian varapresidentit Luokka:Vuonna 1845 syntyneet Luokka:Vuonna 1909 kuolleet
Carl Lutz

Carl Lutz (30. maaliskuuta 1895 Walzenhausen, Appenzell Ausserrhoden – 12. helmikuuta 1975 Bern) oli sveitsiläinen diplomaatti. Hän toimi Sveitsin varakonsulina Budapestissa, Unkarissa vuodesta 1942 toisen maailmansodan loppuun asti. Hän pelasti yli 62 000 juutalaista toisen maailmansodan aikana. Hänen toimintansa ansiosta puolet Budapestin juutalaisesta väestöstä selvisi, eikä heitä karkotettu natsien tuhoamisleireille holokaustin aikana. Yad Vashem myönsi hänelle Vanhurskaat kansakuntien joukossa -tittelin. == Lähteet == == Aiheesta muualla == Luokka:Vanhurskaat kansakuntien joukossa Luokka:Sveitsiläiset henkilöt Luokka:Vuonna 1895 syntyneet Luokka:Vuonna 1975 kuolleet
Argininemia

Argininemia eli arginaasin puutos on ureakiertotauteihin kuuluva perinnöllinen aineenvaihduntasairaus, jossa arginiinia ja ammoniakkia kertyy verenkiertoon.Arginase deficiency MedlinePlus Genetics, viitattu 19.8.2023Perinnölliset ureakiertotaudit Suomessa Duodecim 2004, viitattu 19.8.2023 Argininemia alkaa yleensä aiheuttaa oireita noin kolmen vuoden ikään mennessä. Oirekuva voi kuitenkin olla lievempi ja oireilu myöhemmin puhkeavaa. Argininemian tyypillinen piirre on spastisuudesta johtuva jäykkyys erityisesti alaraajoissa. Sairauteen voi liittyä myös kasvuviiveitä, kehitysvammaisuutta, kouristelua, vapinaa ja ataksiaa. Ilman hoitoa opitut taidot vähitellen taantuvat.Argininemia Orphanet, viitattu 19.8.2023 Esimerkiksi proteiinipitoisten aterioiden nauttiminen voi johtaa ammoniakin nopeampaan kertymiseen verenkiertoon, jolloin oireet voivat lisääntyä. Tällöin voi ilmetä esimerkiksi ärtyneisyyttä ja oksentelua. Muista ureakiertohäiriöistä poiketen hyperammonemia on kuitenkin yleisesti ottaen lievää. Osalla potilaista sitä ei esiinny. Aivoihin voi sairastuneilla kehittyä kortikaalista atrofiaa, iskeemisiä muutoksia ja aivoödeemaa. Myöhäisessä vaiheessa maksaan voivat kehittyä fibroosi, kirroosi ja primaarinen maksasyöpä.Andres Morales, Kristin L. Sticco, Arginase Deficiency National Library of Medicine, viitattu 19.8.2023 Argininemia johtuu mutaatioista ARG1-geenissä. Sillä on peittyvä autosomaalinen periytymistapa. Vuosina 1974–1994 Johns Hopkins -sairaalassa todettujen ureakiertotautitapausten muodostaman aineiston pohjalta argininemia todettiin harvinaisimmaksi ureakiertotaudiksi. Sen ilmaantuvuudeksi laskettiin 1/363 000. Argininemian pitkäaikaishoito perustuu proteiinin saannin rajoituksiin ja lääkitykseen. Mahdollinen hyperammonemia vastaa hyvin hoitoon. == Lähteet == Luokka:Aineenvaihduntasairaudet Luokka:Perinnölliset sairaudet
Giorgi Mamardašvili

Giorgi Mamardašvili (; s. 29. syyskuuta 2000 Tbilisi, Georgia) on georgialainen jalkapallomaalivahti. Hän edustaa Espanjan Primera Divisiónissa pelaavaa Valenciaa. == Seurajoukkueura == 7\. kesäkuuta 2021 Mamardašvili siirtyi espanjalaisseura Valenciaan yksivuotisella lainasopimuksella.VCF Academy reaches agreement for the signing of Giorgi Mamardashvili Valencia CF. Viitattu 19.8.2023. 13\. elokuuta 2021 hän teki ensiesiintymisensä joukkueessa kauden avausottelussa Getafea vastaan.Bordalás y Mamardashvili se divierten en la locura de Mestalla Marca. Viitattu 19.8.2023. 31\. joulukuuta 2021 Valencia käytti lainasopimukseen liittyvän osto-option ja teki Mamardašvili kanssa vuoteen 2024 asti ulottuvan sopimuksen.COMUNICADO OFICIAL | GIORGI MAMARDASHVILI Valencia CF. Viitattu 19.8.2023. Kauden aikana pelaamissaan 18 ottelussa Mamardashvili piti maalinsa puhtaana kahdeksan kertaa. == Maajoukkueura == Mamardašvili teki ensiesiintymisensä Georgian maajoukkueessa 9. kesäkuuta 2022 Kansojen liigan ottelussa Pohjois-Makedoniaa vastaan.Mamardashvili derriba otro muro con dolor: Goleada en su debut ElDesmarque.com. Viitattu 19.8.2023. Hän on pelannut huhtikuun 2024 loppuun mennessä 16 A-maaottelua, joista kymmenen on kuulunut EM-karsintaan ja kolme Kansojen liigaan. == Lähteet == == Aiheesta muualla == * Giorgi Mamardashvilin tilastot BDFutbol-sivustolla * Giorgi Mamardashvilin tilastot Soccerway-sivustolla Luokka:Georgialaiset jalkapalloilijat Luokka:Vuonna 2000 syntyneet Luokka:Elävät henkilöt
Malin Crépin

Anna Malin Fredrika Thomasdotter Crépin (s. 22. elokuuta 1978 Tukholma) on ruotsalainen näyttelijä. Hän valmistui Malmön teatterikorkeakoulusta vuonna 2002. Crépin tunnetaan erityisesti Annika Bengtzonin roolista Liza Marklundin romaaneihin perustuvan elokuvasarjan uudemmissa osissa. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1978 syntyneet Luokka:Elävät henkilöt
Richard With

Richard Bernhard With (18. syyskuuta 1846 Tromssa – 9. helmikuuta 1930 Oslo) oli norjalainen merikapteeni ja laivanvarustaja, joka tunnetaan Hurtigrutenin perustajana. Hän ehdotti vuonna 1892 reittiä Trondheimin ja Hammerfestin välille, ja sai valtiolta 70 000 kruunua tukea hankkeelle. Liikenne alkoi seuraavan vuoden kesällä. Vuosina 1910–1912 With oli Frisinnede Venstre -puolueen edustajana suurkäräjillä. Richard With boat.jpg|Yksi Hurtigrutenin laivoista, M/S Richard With, on nimetty Within mukaan. ==Lähteet== ==Aiheesta muualla== Luokka:Norjalaiset laivanvarustajat Luokka:Merikapteenit Luokka:Norjalaiset liikemiehet Luokka:Norjalaiset poliitikot Luokka:Vuonna 1846 syntyneet Luokka:Vuonna 1930 kuolleet
Gisken Wildenvey

Jonette Pauline "Gisken" Kramer-Andreassen Wildenvey (23. maaliskuuta 1892 Vågan – 14. tammikuuta 1985 Larvik) oli norjalainen kirjailija. Hänen esikoisteoksensa oli novellikokoelma Bedaarere (1925). Useat hänen romaaninsa kertovat naisen elämästä Pohjois-Norjassa, erityisen tunnettuja ovat Mødrene har grædt (1949) ja Lang og tro tjeneste (1964). Wildenvey oli naimisissa kirjailija Herman Wildenveyn kanssa. ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1892 syntyneet Luokka:Vuonna 1985 kuolleet
Musta kuin eebenpuu

Musta kuin eebenpuu on Salla Simukan Lumikki-trilogian kolmas osa. Romaani julkaistiin vuonna 2014 Tammen kustantamana. Kirjassa päähenkilö Lumikki Andersson on alkanut seurustelemaan pojan kanssa ja alkaa saada pelottavia viestejä salaiselta ihailijalta. Kirja on käännetty 29 kielelle, muun muassa italiaksi, japaniksi, latviaksi, ranskaksi, romaniaksi ja viroksi. Kesäkuussa 2023 se oli viidenneksi käännetyin lasten ja nuorten kirjallisuuden teos. == Lähteet == Luokka:Suomalaiset romaanit Luokka:Vuoden 2014 kirjat
Nicolas Cozza

Nicolas Louis Marcel Cozza (s. 8. tammikuuta 1999 Ganges, Ranska) on ranskalainen jalkapalloilija, joka edustaa VfL Wolfsburgia joko keskus- tai vasempana laitapuolustajana. Vuonna 2010 Cozza liittyi Montpellierin junioriakatemiaan ja teki ammattilaisdebyyttinsä joukkueessa Ligue 1:n 13. kierroksen ottelussa Lyonia vastaan marraskuussa 2017. Tammikuussa 2023 Cozza teki neljän ja puolen vuoden sopimuksen VfL Wolfsburgin kanssa. Cozza teki Bundesliigassa debyyttinsä Bundesliigan 26. kierroksen ottelussa Augsburgia vastaan, tullen 75. peliminuutilla kentälle Patrick Wimmerin tilalle huhtikuussa 2023. Cozza on edustanut myös Ranskan juniorimaajoukkueita, ja pelannut muun muassa alle 19-vuotiaiden EM-kisoissa 2018 ottelut Turkkia, Englantia, ja Italiaa vastaan. Cozza omistaa myös Italian kansalaisuuden. == Lähteet == == Aiheesta muualla == * Cozza Ranskan jalkapalloliiton sivuilla Luokka:Ranskalaiset jalkapalloilijat Luokka:Vuonna 1999 syntyneet Luokka:Elävät henkilöt
Ylimmäisen keisarin Jesuxen Christuxen Mandati eli käsky

Ylimmäisen keisarin Jesuxen Christuxen Mandati eli käsky (Weisattawaxi tehty, sillä nuotilla: Autuas autta köyhä waiwaist etc. J.M.C.) on Johannes Matthiae Collinuksen kirjoittama kristillinen arkkiveisu vuodelta 1643. Se on painettu samana vuonna kirjalliseen muotoon edellisvuonna perustetussa Turun akateemisessa kirjapainossa, mikä tekee siitä vanhimman suomenkielisen painetun julkaisun. == Lähteet == Luokka:Suomalaiset kirjat Luokka:Kristinuskon historia Suomessa
Cangon luolat

thumb|Tippukivejä luolassa. Cangon luolat ovat Etelä-Afrikassa Garden Routen rannikolla sijaitseva luolasto. Luolasto sijaitsee keskellä kalkkikivkalliota, joka on peräisin prekambriselta ajalta. Luolat ovat syntyneet tihkuvan veden vaikutuksen myötä. Luolasto on 5 kilometriä pitkä luolaverkosto ja laajin luola on 107 metriä pitkä ja 16 metriä korkea. Luolissa on pylväsmäisiä ja puikkomaisia tippukivimuodostumia, sahamaisia kuvioita sisältävää kalkkikiveä ja verhonmuotoisia kivimuodostumia. Lisäksi luolissa on neulanmuotoisia kalsiittisia ja argoniittisia kivimuodostumia. Lämpötila luolastossa on enimmillään 18°C. == Lähteet == Luokka:Etelä-Afrikan luolat
Rullalautailu kesäolympialaisissa 2024

Rullalautailussa kilpailtiin Pariisin 2024 kesäolympialaisissa toista kertaa olympialaisten historiassa. Eri kilpailutapahtumia oli neljä siten, että naiset ja miehet kilpailivat katu- ja puistorullalautailussa. Tapahtumat käytiin 27. heinäkuuta – 7. elokuuta 2024 La Concordessa. Tokion olympialaisiin verrattuna Pariisissa nähtiin kahdeksan urheilijaa enemmän eli kilpailijoita on yhteensä 88.https://www.paris2024.org/en/sport/skateboarding/https://olympialaiset.net/pariisi-2024 == Aikataulu == K Karsinta L Loppukilpailu A Aamupäivä I Iltapäivä Aikataulu https://press.paris2024.org/download-pdf/62e3925939e99f571a09435c Pvm → Su 28.07. Ma 29.07. Ti 06.08. Ke 07.08. Laji ↓ A I A I A I A I Miehet Katu K L Puisto K L Naiset Katu K L Puisto K L ==Mitaliyhteenveto== Miehet, katu tiedot Naiset, katu tiedot Miehet, puisto tiedot Naiset, puisto tiedot ==Lähteet== *
Mi tango triste

Mi tango triste on Pedro’s Heavy Gentlemenin kymmenes ja toistaiseksi viimeinen studioalbumi, joka julkaistiin maaliskuussa 2000. Albumi julkaistiin vain CD-levynä Finlandia Recordsin levittämänä. Albumi sisältää tunnettuja argentinalaisia ja japanilaisia tangoja uudelleen sovitettuina instrumentaalisina versioina. Mukana on myös yksi suomalainen tango. == Kappaleet == Kaikki kappaleet sovittanut Jaakko Salo, ellei toisin mainita. # # # # # # # # # # # # # # CD-painoksen sisäkannessa on Pekka Gronowin kirjoittama teksti: == Kokoonpano == === Pedro’s Heavy Gentlemen === * Jaakko Salo - sovittaja ja kapellimestari * Pedro Hietanen - harmonikka * Peter Lerche - sähkökitara * Jari Lappalainen - viulu * Lea Pekkala - sello * Heikki Virtanen - basso * Petri Ikkelä - bandoneon * Seppo Kantonen - piano === Tuotanto === * Jaakko Salo - sovitukset (kappaleet 1-5 ja 7-14), tuotantokoordinaatio ja äänitysten tuottaja * Petri Ikkelä - sovitus (kappaleessa "Ame ni saku hana" (6) * Dan Tigerstedt - äänitys (Finnvox Studio B, 23-27. elokuuta 1999), miksaus (Finnvox Studio A, 6.-10. syyskuuta 1999) ja teknikko * Pauli Saastamoinen - masterointi ja teknikko (Finnvox Studio G, 4. lokakuuta 1999) * Deborah Samuel - kansikuva (SPL) * Birgit Pulkkinen - lay- out * Jaakko Karilainen - vastaava tuottaja * Jari Tiessalo - vastaava tuottaja == Lähteet == Luokka:Pedro’s Heavy Gentlemenin albumit Luokka:Vuoden 2000 albumit Luokka:Jaakko Salon tuottamat albumit
Vedonvälittäjä

Vedonvälittäjä on organisaatio tai henkilö, joka ottaa vastaan vedonlyöntiä erilaisista asioista, pääasiassa urheilusta, mutta myös erilaisten palkintojen saajien ja vaalitulosten veikkaaminen on mahdollista. == Vedonvälitys Suomessa == Suomessa Veikkauksella on Ahvenanmaata lukuun ottamatta monopoli peliyhtiönä, mutta sen on suunniteltu päättyvän urheiluvedonlyönnin ja kasinopelien osalta vuonna 2026. Internetin kautta tapahtuvaa vedonlyöntiä ulkomaille ei ole Suomessa estetty. Ulkomaalaisten välittäjien toiminta on kuitenkin hyvin kirjavaa, ja esimerkiksi voittojen maksaminen haastavaa. == Lähteet == Luokka:Rahapelit Luokka:Veikkaus
Akiyoshin luola

Akiyoshin luola () on Akiyoshin ylängöllä, Japanin laajimmalla kalkkikivialueella sijaitseva luola. Se sijaitsee Honshūn saaren eteläpäässä Yamaguchin prefektuurissa Yamaguhchin kaupungista luoteeseen. Alueen maasto koostuu 350 miljoonaa vuotta sitten muodostuneesta, ylösalaisin kääntyneestä koralliriutasta. Akiyoshin luola on muodostunut 300 000 vuotta sitten. Luolan suuaukko on korkea, mutta se on varsin kapea ja se on kalkkikiviylängön syvimmässä kohdassa. Suuaukon lähellä joki virtaa ensin kalkkikivikallion alla ja virtaa sitten lähialueen halki. Luolassa on suuri tippukivipylväs ja lammikon ja vesiputousten muotoisia kalkkikivimuodostumia. Luolassa on kävijöiden käytettävissä polkua 1,7 km matkalla. == Lähteet == == Aiheesta muualla == Luokka:Yamaguchin prefektuuri Luokka:Japanin luolat
Maahockey kesäolympialaisissa 2024

Maahockeyssa kilpailtiin Pariisin 2024 kesäolympialaisissa 25:tta kertaa. Olympialaisissa oli omat turnaukset naisille sekä miehille ja turnaukset pelataan 27. heinäkuuta – 9. elokuuta 2024. Kumpaankin turnaukseen osallistui 12 joukkuetta ja ottelut pelattiin Stade Olympique Yves-du- Manoirilla.https://www.paris2024.org/en/sport/hockey/ ==Mitaliyhteenveto== Miehet tiedot Naiset tiedot ==Mitalitaulukko== 1\. 2 0 0 2 2\. 0 1 0 1 0 1 0 1 4\. 0 0 1 1 0 0 1 1 Yhteensä 2 2 2 6 ==Lähteet== *
Harri Oinas-Kukkonen

Harri Oinas-Kukkonen (s. Muhos 1968) on Oulun yliopiston tietojärjestelmätieteen professori ja Jyväskylän yliopiston dosentti. Hän on myös ollut vierailevana tutkijana Stanfordin yliopistossa. Oinas-Kukkonen teki 1980-luvun lopulla töitä ohjelmistosuunnittelijana oululaisissa ohjelmistoalan yrityksissä. Vuosina 1990–1998 hän toimi Oulun yliopistolla opettajan, tutkijan ja yliassistentin tehtävissä. Hän väitteli filosofian tohtoriksi 1997. Vuodesta 1998 alkaen Oinas-Kukkonen työskenteli määräaikaisena professorina ja sai vuonna 2000 nimityksen hypertekstitietojärjestelmien professoriksi viiden vuoden kaudelle. Hänen johdollaan Oulun yliopiston tietojenkäsittelytieteiden laitoksella kehitettiin digitaalisen median suuntautumisvaihtoehto. Maaliskuussa 2003 Oulun yliopisto nimitti Oinas- Kukkosen tietojenkäsittelytieteen professoriksi. Tuolloin viran alaksi täsmennettiin tietojärjestelmät. Oinas-Kukkonen on ollut mukana kehittämässä painonhallintaohjelmaa nimeltä Onnikka. Ohjelman tehoa arvioitiin tieteellisessä tutkimuksessa, johon osallistui puolituhatta henkilöä. Heitä seurattiin viiden vuoden ajan. Onnikka-ohjelmaa eniten hyödyntäneillä metabolisen oireyhtymän esiintyvyyden havaittiin pienentyneen 71 prosenttia ja keskimääräisillä käyttäjillä 55 prosenttia. == Lähteet == Luokka:Elävät henkilöt Luokka:Vuonna 1968 syntyneet Luokka:Oulun yliopiston professorit Luokka:Suomalaiset professorit
Icon-luokka

Icon-luokka on Royal Caribbean Internationalin matkustaja-aluksen kokoluokka. Ensimmäiset kaksi luokan alusta tulevat olemaan Icon of the Seas ja M/S Star of the Seas, jotka valmistuvat vuosina 2023 ja 2025 Meyer Turku -yhtiön telakalla Turussa, Suomessa.https://www.royalcaribbeanblog.com/icon-of-the- seas Icon-luokka tulee olemaan maailman suurin risteilijäluokka. Icon-luokka tulee olemaan edeltäjäänsä Oasis-luokkaa noin 20 000 bruttotonnia suurempi. == Alukset == Nimi Tila Käyttöönotto Bruttotonnit Kotisatama Huomioita Kuva Icon of the Seas luovutettu 27. tammikuuta 2024 250 800 Nassau, Bahama maailman suurin risteilyalus 2023– Star of the Seas rakenteilla kesäkuu–elokuu 2025 250 800 Cruise Ships https://www.royalcaribbean.com/cruise-ships/star-of-the-seas Joy of the Seas suunniteltu 2026 250 800 Nassau, Bahama ==Lähteet== *https://cruiseindustrynews.com/cruise-news/2025/01/royal-caribbeans-star-of- the-seas-to-enter-service-earlier/ ===Viitteet=== Luokka:Royal Caribbean International
Tiu tau tilhi

Tiu tau tilhi on Juha Hurmeen vuonna 2022 ilmestynyt kirja, joka takakansitekstin mukaan kertoo ”yhdestä pienestä laulusta, joka vie Suomen virallisiin koristeltuihin holveihin ja unohduksen umpeuttamille väylille”. Tutkailtava laulu on Mikael Nybergin säveltämä ja Ilmari Kiannon sanoittama ”Pikku-Inkerin laulu tilhille”. Teoksen on julkaissut Kustannusosakeyhtiö Teos. Hurme käy kirjassaan tarkasti läpi koko laulun sanoineen ja sävelineen. Samalla hän käy läpi koko vanhan suomalaisen kulttuurihistorian kriittiseen sävyyn, johon teoksessa on runsaasti sitaatteja. Kirja on tietoisesti esittämättä mitään lähdeviitteitä teoksessa, joka pysyy näin ollen kaunokirjallisuuden puolella. Teoksessa on 208 sivua. == Teoksen osiot == *Siukonen *Pesonen *Cygnaeus *Luonto *Myytti *Kieli *Sanoitus *Säveltäjä == Lähteet == Luokka:Suomalaiset kirjat Luokka:Kirjat kulttuurihistoriasta Luokka:Kirjat musiikista Luokka:Vuoden 2022 kirjat
Norsunluurannikon ralli 1989

Norsunluurannikon ralli 1989 (viralliselta nimeltään 21. Rallye Côte d'Ivoire) oli rallin maailmanmestaruussarjan kilpailu kaudella 1989. Kilpailu järjestettiin 29. lokakuuta - 2\. marraskuuta 1989. Kilpailu oli kauden toiseksi viimeinen ja se järjestettiin avoimilla tieosuuksilla, joilla oli 87 tarkastuspistettä. Kilpailun kokonaispituus oli ja kilpailussa oli 54 kilometriä neljällä erikoiskokeella. Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 60 autokuntaa, joista 7 pääsi maaliin. == Tulokset == Sija Kuljettaja Kartanlukija Auto Aika Ero 1 Alain Oreille Gilles Thimonier Renault 5 GT Turbo 8:32.54 0.0 2\. Patrick Tauziac Claude Papin Mitsubishi Starion Turbo 11:36.50 +3:03.56 3\. Adolphe Choteau Jean-Pierre Claverie Toyota Corolla 13:41.07 +5:08.13 4\. Andre Segolen Yvan Aimon Toyota Corolla 14:20.48 +5:47.54 5\. Patrice Servant David Charbonnel Toyota Corolla 15:27.47 +6:54.53 6\. José Graziani Denis Occelli Toyota Corolla 16:01.52 +7:28.58 7\. Benoit Antoine Christian Raymond Peugeot 205 GTI 16:04.04 +7:31.10 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1989 Luokka:Norsunluurannikon ralli
Kuutiotaiturit

Kuutiotaiturit (The Speed Cubers) on yhdysvaltalainen Sue Kimin ohjaama ja tuottama dokumenttielokuva, joka kertoo Feliks Zemdegsin ja Max Parkin urasta ja tavoittellisuudesta Rubikin kuution nopeusratkojina. Elokuva julkaistiin Netflixissä 29. heinäkuuta 2020. Elokuva on ikärajaltaan yli 7-vuotiaille, ja sen kesto on 40 minuuttia. Elokuvan pääjuoni seuraa Zemdegsin ja Parkin matkaa Rubikin kuution maailmanmestaruuskisoihin toisiaan vastaan Australiaan vuonna 2019. == Vastaanotto == Rotten Tomatoesin sivuilla elokuva on saanut 14 ammattilaiskriitikon arvostelussa myönteisen vastaanoton. Mashablen sivuilla elokuvaa kehutaan yksinkertaisuudesta ja sen tuomasta hauskuudesta, mutta sen monet näkökulmat jäävät kapeiksi speedcubingin osalta. == Katso myös == * World Cube Association == Lähteet == Luokka:Yhdysvaltalaiset dokumenttielokuvat Luokka:Vuoden 2020 yhdysvaltalaiset elokuvat Luokka:Rubikin pulmapelit
Munksund

Munksund on asuinalue Piitimen kunnassa Ruotsin Norrbottenin läänin eteläosassa Pohjanlahden rannalla. Se sijaitsee noin viisi kilometriä etelään keskustaajama Piitimestä. Se oli oma noin 2 500 asukkaan taajama vuonna 1965, jolloin se yhdistyi Södra Pitholmin kanssa. Vuodesta 1971 se on ollut osa Piitimen keskustaajamaa. Munksund on kasvanut 1800-luvun lopulla perustetun sahalaitoksen ja myöhemmin rakennettujen sellu- ja paperitehtaan ympärille. Vuonna 1916 sahayhtiö fuusioitui Ytterstfors Trävaru AB:n kanssa ja muodostui AB Ytterstfors-Munksund, Ruotsin tuolloin suurin puutavarayhtiö jolla oli kymmenkunta sahaa kun se ajautui konkurssiin vuonna 1925. Valtaosa paikkakunnan teollisuustoiminnasta kuitenkin jatkui uudessa yhtiössä, Munksunds AB:ssa, joka perusti Munksundiin myös sulfaattisellutehtaan. 1930-luvun alussa yhtiöllä oli 1 400 työntekijää. Vuonna 1961 käynnistyi kraftlineria eli aaltopahvin pintapaperia valmistava tehdas, joka oli alku SCA:n pakkaustuotannolle. SCA jatkaa yhä toimintaa Munksundissa. Piitimen rata jatkettiin Piitimestä vuonna 1955 Munksundiin ja vuonna 1973 sieltä edelleen Haraholmeniin. ==Lähteet== Luokka:Piitimen kunta
Termogravimetrinen analyysi

Termogravimetrinen analyysi eli termogravimetria on kemiallisen analyysin menetelmä, jossa tutkitaan näytteen massan muutosta lämpötilan funktiona. Termogravimetrinen analyysi kuuluu termisiin analyysimenetelmiin, ja on yksi käytetyimmistä menetelmistä tutkittaessa lämpötilan vaikutusta materiaaleihin.Stephen B. Warrington & Günther W. H. Höhne: "Thermal Analysis and Calorimetry", teoksessa Ullmann's Encyclopedia of Industrial Chemistry, John Wiley & Sons, New York, 2008. Vol. 36, s. 416–418 == Menetelmän periaate ja käyttö == Termogravimetrisessä analyysissä käytettävää laitteistoa kutsutaan termovaa’aksi eli termogravimetriseksi analyysaattoriksi. Termovaaka koostuu keraamisesta putkiuunista, näytekupista, vastapainosta ja lämpötilaa mittaavasta termoparista. Termovaaka on liitettynä tietokoneeseen, joka käsittelee mittausdatan. Näytekupin materiaali on useimmiten platina, mutta myös alumiinia, alumiinioksidia tai piidioksidia voidaan käyttää. Termovaa’an käyttölämpötilaväli on -125-2 400 °C, mutta tavanomaisin mittausväli on 20-1 000 °C. Termovaa’an ilmakehänä voidaan käyttää tavanomaista ilmaa, alipainetta, reagoimatonta kaasua, kuten argonia tai hapettavia tai pelkistäviä kaasuja. Termovaaka mittaa näytteen massan muutosta lämpötilan kasvaessa. Lämmitysnopeus on 0,1-200 astetta minuutissa. Mittaustuloksesta piirretään termogrammiksi kutsuttu kuvaaja, josta ilmenee massan muutos lämpötilan funktiona. Termogrammi voidaan myös derivoida, jolloin saadaan tietoa muutosnopeuksista. Termogravimetrinen analyysiä käytetään muun muassa hajoamislämpötilojen, kideveden poistumislämpötilojen ja hapetus- pelkistysreaktioiden tutkimiseen. Menetelmällä voidaan tutkia myös eräitä fysikaalisia prosesseja kuten adsorptiota, desorptiota ja sublimoitumista. == Lähteet == Luokka:Analyyttinen kemia
Vesipallo kesäolympialaisissa 2024

Vesipallossa kilpailtiin Pariisin 2024 olympialaisissa 29:ttä kertaa. Kilpailut käytiin 27. heinäkuuta – 11. elokuuta Olympiavesiurheilukeskuksessa, jonka katsojakapasiteetti on 5 000, sekä Paris La Défense Arenalla, jonne mahtuu 40 000 katsojaa ja joka on yksi Euroopan suurimmista monitoimipaikoista.«La U Arena, nouvelle maison du Racing 92», L'Équipe Miesten turnaukseen osallistui 12 ja naisten 10 joukkuetta. ==Mitaliyhteenveto== Miehet tiedot Naiset tiedot ==Mitalitaulukko== 1\. align=left 1 0 0 1 1\. align=left 1 0 0 1 3\. align=left 0 1 0 1 3\. align=left 0 1 0 1 5\. align=left 0 0 1 1 5\. align=left 0 0 1 1 Yhteensä 2 2 2 6 ==Lähteet== *
Sami Sarvilinna

Sami Petteri Sarvilinna (s. 11. heinäkuuta 1967) on suomalainen virkamies, juristi ja Helsingin kaupungin entinen kansliapäällikkö, joka työskentelee nykyisin hallinto-oikeustuomarina Helsingin hallinto-oikeudessa. Sarvilinna työskenteli Helsingin kansliapäällikkönä vuosina 2017-2023. Kansliapäällikkö oli Helsingin korkein virkamies, joka johti kaupungin keskushallintoa ja oli kaupunginkanslian päällikkö. Syyskuussa 2023 Helsingin kaupunginvaltuusto äänesti tehtävään Jukka-Pekka Ujulan, joka voitti Sarvilinnan äänin 54-28. Sarvlinna työskenteli vuosina 2007–2016 Helsingin kaupunginlakimiehenä. Sitä ennen hän työskenteli oikeusministeriössä hallitussihteerinä ja hallitusneuvoksena vuosina 2000–2007. Sarvilinna valmistui ylioppilaaksi Helsingin Suomalaisesta Yhteiskoulusta vuonna 1986. Hän on valmistunut Helsingin yliopistosta oikeustieteen kandidaatiksi vuonna 1993, filosofian maisteriksi vuonna 1999 ja oikeustieteen lisensiaatiksi vuonna 2012. == Lähteet == Luokka:Suomalaiset virkamiehet Luokka:Vuonna 1967 syntyneet Luokka:Elävät henkilöt
Samu Aghehowa

Samuel "Samu" Omorodion Aghehowa (s. 5. toukokuuta 2004 Melilla, Espanja) on espanjalainen jalkapalloilija. Hän edustaa Portugalin Primeira Ligassa pelaavaa Portoa ja on pelipaikaltaan hyökkääjä. == Seurajoukkueura == Aghehowa on syntynyt Melillassa ja hänen molemmat vanhempansa ovat nigerialaisia.Samu, el joven goleador al que el Granada quiere atar en corto Ideal. Viitattu 19.8.2023. Vuonna 2021 hän liittyi Granadan junioriakatemiaan.Samu, del Nervión a sensación de Segunda Federación Mucho Deporte. Viitattu 19.8.2023. 6\. maaliskuuta 2022 Aghehowa pelasi ensimmäisen ottelunsa seuran reservijoukkueessa CD Marchamaloa vastaan maan neljänneksi korkeimmalla sarjatasolla Segunda División RFEF:ssa.Al Recreativo Granada le ciegan los focos Granada Hoy. Viitattu 19.8.2023. Ensimmäisen maalinsa hän teki 25. syyskuuta 2022 ottelussa CD El Ejidoa vastaan.Samu mantiene al Recreativo Granada invicto Granada Hoy. Viitattu 19.8.2023. 20\. huhtikuuta 2023 hän onnistui vakiinnuttamaan paikkansa reservijoukkueessa ja solmi seuran kanssa vuoteen 2028 asti ulottuvan sopimuksen.Comunicación Oficial | Renovación de Samu Granada CF. Viitattu 19.8.2023. Aghehowa teki ensiesiintymisensä seuran edustusjoukkueessa 14. elokuuta 2023 vierasottelussa Atlético de Madridia vastaan, jossa hän onnistui tekemään niin ikään myös ensimmäisen maalinsa maan pääsarjassa Primera Divisiónissa.Samu, el futuro ya está aquí Marca. Viitattu 19.8.2023. 21\. elokuuta 2023 Atlético de Madrid ilmoitti maksaneensa Aghehowan sopimukseen kirjatun purkupykälän 6 miljoonaa euroa ja solmineensa pelaajan kanssa vuoteen 2028 asti ulottuvan sopimuksen.El Atlético ficha a Samu Omorodion Marca. Viitattu 21.8.2023. 26\. elokuuta 2023 Aghehowa siirtyi kauden 2023–2024 kestävällä lainasopimuksella Deportivo Alavésiin.Samu Omorodion, explosividad para el ataque albiazul Deportivo Alavés. Viitattu 27.8.2023. Omorodion llega cedido hasta final de temporada AS. Viitattu 27.8.2023. 24\. elokuuta 2024 Aghehowa siirtyi portugalilaisseura Portoon viisivuotisella sopimuksella ja hänestä maksettiin 15 miljoonan euron siirtokorvaus.Samu se marcha traspasado al Oporto Marca. Viitattu 24.8.2024. Hänen sopimuksensa ulosostopykäläksi kirjattiin 100 miljoonaa euroa.FC Porto oficializa contratação de Samu Omorodion por 15 milhões de euros CMJornal. Viitattu 24.8.2024. == Lähteet == == Aiheesta muualla == * Samu Aghehowan tilastot BDFutbol-sivustolla * Samu Aghehowan tilastot Soccerway-sivustolla Luokka:Espanjalaiset jalkapalloilijat Luokka:Vuonna 2004 syntyneet Luokka:Elävät henkilöt
Seitsemäntoista provinssia

Seitsemäntoista provinssia olivat valtioiden personaaliunioni läntisessä Euroopassa 1400- ja 1500-luvuilla. Alueeseen kuuluivat nykyinen Alankomaat, Belgia, Luxemburg, suuri osa Pohjois-Ranskaa (Artois, Ranskan Flanderi) ja pieni osa läntistä Saksaa. Luokka:Alankomaiden historia Luokka:Belgian historia Luokka:Luxemburgin historia
Kuosma

Kuosma on muun muassa seuraavien suomalaisten henkilöiden sukunimi: * Kauko Kuosma (1926–2013), pianotaiteilija ja musiikkipedagogi, Venni Kuosman ja Sigrid Holst-Kuosman poika * Sigrid Holst-Kuosma (o.s. Holst-Christensen, 1895–1972), pianisti ja musiikkipedagogi, Venni Kuosman puoliso * Tapio Kuosma (s. 1943), juristi, tieto- ja kaunokirjailija * Venni Kuosma (1895–1953), urkutaiteilija, pianisti ja musiikkipedagogi
Ugo Tognazzi

Ugo Tognazzi (23. maaliskuuta 1922 Cremona, Italia – 27. lokakuuta 1990 Rooma, Italia) oli italialainen näyttelijä.Ugo Tognazzi, 68, a Comic Actor Who Starred in 'Cage aux Folles', The New York Times, 29.10.1990, viitattu 19.8.2023.Actor Ugo Tognazzi Dies at 68, The Washington Post, 29.10.1990, viitattu 19.8.2023. == Filmografia == Vuosi Suomenkielinen nimi Alkuperäinen nimi Roolihahmo 1953 Punainen muurahainen L'Incantevole nemica Tehtaan johtaja 1959 Guardatele ma non toccatele Guardatele ma non toccatele Maresciallo Valentino La Notte 1960 Kissa naukuu kolme kertaa A noi piace freddo Ugo Bevilacqua 1961 Pomo, se olen minä Il Federale Primo Arcovazzi 1961 Il Mantenuto Il Mantenuto Stefano Garbelli 1961 Ilo elää Quelle joie de vivre! Anarkisti 1963 Le Ore dell'amore Le Ore dell'amore Gianni 1963 I Mostri I Mostri Useita hahmoja 1963 Elämää mehiläispesässä Una Storia moderna – L'ape regina Alfonso 1964 Liolà Liolà Liolà 1965 Oggi, domani, dopodomani Oggi, domani, dopodomani Autoilija 1965 L'Uomo dei cinque palloni L'Uomo dei cinque palloni Autoilija 1965 Tunsin hänet hyvin Io la conoscevo bene Gigi Baggini 1967 Liian paljon yhdelle miehelle L'Immorale Sergio Masini 1968 Barbarella Barbarella Mark Hand 1969 Sikolätti Sikolätti Herdhitze 1969 Nell'anno del Signore Nell'anno del Signore kardinaali Agostino Rivarola 1969 Komisario Pepe Il Commissario Pepe komisario Antonio Pepe 1971 In nome del popolo italiano In nome del popolo italiano Mariano Bonifazi 1972 L'Udienza L'Udienza Aureliano Diaz 1972 Il Maestro e Margherita Il Maestro e Margherita Nikolaj Afanasijevic Maksudov 1973 Suuri pamaus La Grande bouffe Ugo 1974 Älä koske valkoiseen naiseen Touche pas à la femme blanche Mitch 1975 Amici miei Amici miei Lello Mascetti 1977 Il Gatto Il Gatto Amedeo Pecoraro 1978 Ensimmäinen rakkaus Primo amore Ugo 1978 Hullujen häkki La Cage aux folles Renato Baldi 1980 Viettelijät Les Séducteurs Armando 1980 Narrit nailoneissa La Cage aux folles II Renato Baldi 1980 Terassi La Terrazza Amedeo 1981 Naurettavan miehen tragedia La Tragedia di un uomo ridicolo Primo 1985 Narrien naimakauppa La Cage aux folles 3 Renato Baldi 1986 ... ja jumala loi rahat Yiddish Connection Mosche == Lähteet == Luokka:Italialaiset näyttelijät Luokka:Vuonna 1922 syntyneet Luokka:Vuonna 1990 kuolleet
Tavi (täsmennyssivu)

Tavi voi tarkoittaa: * tavi, sorsalintu * Vartiolaiva Tavi, Telkkä-luokan vartiolaiva * Tavi (OGNI), Koskelo-luokan vartiolaiva * sukunimenä; ** Henriikka Tavi (s. 1978), suomalainen runoilija ** Janne Tavi (s. 1989), suomalainen jääkiekkoilija ** Katriina Tavi (s. 1993), suomalainen näyttelijä ** Liisa Tavi (1956–2023), suomalainen laulaja ja lauluntekijä ** Pia Tavi (s. 1996), suomalainen jalkapalloilija ** Tapani Tavi (s. 1962), suomalainen kirjailija ** Varpu Tavi (s. 1957), suomalainen filosofian maisteri, antropologi, tietokirjailija, toimittaja ja bloggaaja Luokka:Luettelot henkilöistä sukunimen mukaan
Dynasty (Two Steps from Hellin albumi)

Dynasty on Two Steps from Hellin kolmas näytealbumi, joka julkaistiin Yhdysvalloissa 28. helmikuuta 2007. == Kappaleet == Osio 1 # Armada – 3.04 # Dynasty – 2.01 # Elementum – 2.40 # 1000 Ships..Underworld – 1.40 # Tyrianis – 2.58 # Bleeding – 1.47 # Fight the Darkness – 2.48 # Heaven & Earth – 2.18 # Blast the Gates – 1.19 # Breath of Ran Gor – 2.00 # King's Legion – 1.32 # Cavaliere – 1.26 # Flameheart – 1.43 # Demon Rider – 1.30 # Dragon Rider – 1.54 # Spirit of Champions – 3.01 # Thermopolis – 2.15 # Black Assassin – 2.21 # Conquerors – 1.45 # Blade Fighter – 2.02 # The Vendetta Conspiracy – 1.37 # Sentius – 1.48 # Chariots of Blood – 1.53 # Chopperhead – 2.04 # False Flag Op – 2.21 # Pax – 2.11 Osio 2 # House of Fire – 2.36 # Breaking – 1.57 # Racketeers – 1.13 # Kingdom Skies – 2.29 # One Against All – 2.11 # Timebomb – 2.19 # Sentius Remix – 1.06 # Instruments of War – 1.10 # Web of Lies – 2.17 # The Brave & Mighty – 1.05 # Deep Voyage – 1.50 # Glory & Honor – 2.22 # Red Army – 1.58 # Diplomatic Immunity – 2.39 # Coup D'etat – 1.38 # Magika – 1.57 # The Fly From China – 1.57 # Never Winter – 1.31 # Ocean – 2.30 # Hero – 2.34 # The Truth Unravels II – 2.17 # Love & Loss – 1.54 # Sun Goddess – 0.51 # Procession – 2.00 # Zen Killer – 1.48 # Epilogue – 2.15 Osio 3 # Armada (No Choir) – 3.02 # Dynasty (No Choir) – 2.00 # Dynasty Solo Vocal – 2.00 # Elementum (No Choir) – 2.43 # 1000 Ships..Underworld (No Choir) – 1.38 # 1000 Ships Alt Ending – 0.45 # 1000 Ships Alt Ending (No Choir) – 0.48 # Tyrianis (No Choir) – 2.57 # Bleeding (No Choir) – 1.47 # Fight the Darkness (No Choir) – 2.49 # Blast the Gates (No Choir) – 1.20 # Breath of Ran Gor (No Choir) – 1.59 # King's Legion (No Choir) – 1.32 # Cavaliere (No Choir) – 1.27 # Flameheart (No Choir) – 1.43 # Demon Rider (No Choir) – 1.30 # Dragon Rider (Beat Only) – 1.54 # Spirit of Champions (No Choir) – 3.01 # Thermopolis (No Choir) – 2.15 # Black Assassin (No Choir) – 2.22 # Conquerors (No Choir) – 1.45 # Blade Fighter (No Choir) – 2.02 # The Vendetta Conspiracy (Alt) – 1.37 # Sentius (No Choir) – 1.47 # Chariots of Blood (Rock) – 1.53 # Chariots of Blood (No Choir) – 1.53 # Chariots of Blood (Alt) – 1.53 # Chopperhead (No Choir) – 2.04 # False Flag Op (No Choir) – 2.20 # Pax (No Choir) – 2.13 # House of Fire (No Choir) – 2.36 # Breaking (No Choir) – 1.58 # Racketeers (Rock) – 1.13 # One Against All (No Choir) – 2.11 # Timebomb (No Choir) – 2.19 # Timebomb (Beat Only) – 2.27 # Sentius Remix (No Choir) – 1.06 # Instruments of War (No Choir) – 1.26 # Web of Lies (No Choir) – 2.17 # Red Army (No Choir) – 1.58 # Magika (No Choir) – 2.00 # Never Winter (No Choir) – 1.32 # Ocean (No Choir) – 2.33 # Hero (No Choir) – 2.37 # The Truth Unravels II (Alt) – 2.03 # Love & Loss – (No Synth) – 1.57 # Procession (No Drums) – 2.01 Lähde: == Lähteet == Luokka:Two Steps from Hellin albumit
Aimar August Sørenssen

Aimar August Sørenssen (6. tammikuuta 1823 Kristiania – 2. kesäkuuta 1908 Rygge) oli norjalainen juristi ja poliitikko. Hän istui suurkäräjillä vuosina 1862–1879 ja toimi Norjan oikeusministerinä 1884–1887 sekä työministerinä 1888. ==Lähteet== ==Aiheesta muualla== Luokka:Norjan oikeusministerit Luokka:Norjan työministerit Luokka:Norjalaiset juristit Luokka:Vuonna 1823 syntyneet Luokka:Vuonna 1908 kuolleet
Karbamyylifosfaattisyntetaasin puutos

Karbamyylifosfaattisyntetaasin puutos eli CPS-puutos on ureakiertotautiAnna Siitonen, Matti K. Salo, Perinnölliset ureakiertotaudit Suomessa Duodecim 2004, viitattu 19.8.2023, jossa verenkiertoon kertyy kausittain myrkyllisissä määrin ammoniakkia. Tilaa kutsutaan hyperammonemiaksi.Carbamoyl-phosphate synthetase 1 deficiency Genetic and Rare Diseases Information Center, viitattu 19.8.2023 Karbamyylifosfaattisyntetaasin puutoksen oireina ilmenee yleensä jo ensimmäisinä elinpäivinä ruokkimisvaikeuksia, oksentelua, letargiaa, matalaa ruumiinlämpöä ja hypotoniaa. Oireilu voi kuitenkin alkaa myöhemmässäkin vaiheessa, jopa vasta aikuisuudessa. Hyperammonemiatilat voivat aiheuttaa vakavia komplikaatioita, kuten kouristelua, hengitysvajauksen, kehitysvamman ja kooman. CPS-puutos johtuu CPS1-geenin mutaatiosta ja periytyy peittyvästi autosomissa. CPS-puutoksen hoidon perusperiaatteet vastaavat OTC-puutoksen yleisiä hoitokäytäntöjä. Johns Hopkins -sairaalassa vuosina 1974–1994 todettujen ureakiertotautien muodostamasta aineistosta laskettiin CPS- puutoksen ilmaantuvuudeksi noin 1/62 000. == Lähteet == Luokka:Aineenvaihduntasairaudet Luokka:Perinnölliset sairaudet
Moderate Venstre

Moderate Venstre oli Venstre-puolueen konservatiivisiiven vuonna 1888 muodostama ryhmä suurkäräjillä. Vuoden 1888 vaaleissa se sai 19,5 % äänistä ja 23 paikkaa. Puolue hiipui noin vuoteen 1900 mennessä. Sen johtajia olivat Jacob Sverdrup ja Baard Madsen Haugland. ==Lähteet== Luokka:Norjan puolueet
Homokystinuria

Homokystinuria on harvinainen perinnöllinen aineenvaihduntasairaus. Se on yksi monista kohoneen homokysteiinipitoisuuden syistä.Homokysteiini on yhteydessä verisuonitukoksiin (Hcyst) Synlab, viitattu 20.8.2023 Homokystinuriaa sairastavan elimistö ei pysty hajottamaan metioniinia, minkä seurauksena metioniinia ja homokysteiinia kertyy haitallisesti verenkiertoon ja virtsaan. Yleensä potilailla ei ensimmäisenä elinvuotena esiinny oireita, mutta ilman varhaista hoitoa myöhemmin voi kehittyä muun muassa likinäköisyyttä ja muita näköongelmia, osteoporoosia ja nivelongelmia.Homocystinuria National Health Service, viitattu 20.8.2023 Myös veritulppien, aivoverenkiertohäiriöiden ja aivovaurion riski on hoitamattomassa homokystinuriassa kasvanut.Homocystinuria MedlinePlus Genetics, viitattu 20.8.2023 Homokystinurian klassiseen muotoon liittyy pitkäkasvuisuus. Joissain tapauksissa on kuvattu harvinaisempia oirekuvia, joita ovat hallinneet kehitysvamma, heikko pituuskasvu, kouristelu, liikkumisen ongelmat ja joskus megaloblastinen anemia. Myös klassisessa tautimuodossa saattaa ilmetä kehitysviiveitä ja oppimisvaikeuksia. Vaikka homokystinurian oireet yleensä kehittyvät lapsuudessa, osalla lieväoireisemmista potilaista oireet saattavat puhjeta vasta aikuisiällä. Klassisen homokystinurian esiintyvyys maailmassa on vähintään 1/200 000–335 000\. Poikkeuksellisen suuria esiintyvyyslukuja on havaittu joissain maissa, kuten Irlannissa (1/65 000), Saksassa (1/17 800), Norjassa (1/6 400) ja Qatarissa (1/1 800). Epätyypillisistä homokystinurian muodoista on julkaistu vain vähäinen määrä tapauskuvauksia. Homokystinuria on autosomissa peittyvästi periytyvä ja johtuu yleensä CBS-geenin mutaatiosta. Harvemmin taustalla voi olla mutaatio geenissä MTHFR, MTR, MTRR tai MMADHC. Homokystinuria on pysyvä sairaus ja vaatii elinikäistä hoitoa. Pyridoksiinilla voidaan kyetä hallitsemaan homokysteiinitasoja. Kaikilla tämä lääkitys ei toimi, jolloin voidaan turvautua niukkaproteiiniseen ruokavalioon. Proteiinin saannin rajoituksen ohella voidaan käyttää trimetyyliglysiiniä. == Lähteet == Luokka:Aineenvaihduntasairaudet Luokka:Perinnölliset sairaudet
Hieronymus Heyerdahl

Hieronymus Heyerdahl (31. elokuuta 1773 Aremark – 6. maaliskuuta 1847 Gran) oli norjalainen pappi ja poliitikko. Hän osallistui Eidsvollin kansankokoukseen vuonna 1814. ==Lähteet== ==Aiheesta muualla== Luokka:Norjalaiset papit Luokka:Norjalaiset poliitikot Luokka:Vuonna 1773 syntyneet Luokka:Vuonna 1847 kuolleet
Christian Olsen

Christian Olsen (18. toukokuuta 1813 Fyn, Tanska – 25. maaliskuuta 1898 Kristiania, Norja) oli tanskalaissyntyinen norjalainen piirtäjä, valokuvaaja ja taidemaalari. Hän muutti Norjaan vuonna 1839 ja elätti itsensä tekemällä muotokuvia. ==Töitä== Wergeland sykeleie.jpg|Henrik Wergeland sairasvuoteella 1841. Portrett av Gina Krog, 1865.jpg|Valokuva Gina Krogista vuodelta 1865. Even Thorsen, malt av Christian Olsen, Eidsvoll 1814, EM.01512 (cropped).jpg|Even Thorsenin muotokuva. Christian Olsen - Portrett av Hieronimus Heyerdahl - Eidsvoll 1814 - EM.01545 (cropped).jpg|Hieronymus Heyerdahlin muotokuva. ==Lähteet== ==Aiheesta muualla== Luokka:Norjalaiset taidemaalarit Luokka:Norjalaiset valokuvaajat Luokka:Vuonna 1813 syntyneet Luokka:Vuonna 1898 kuolleet